stanford-oval/wikipedia huggingface dataset:
Becky Quick

Becky Quick
Rebecca "Becky" Quick (s. 18. heinäkuuta 1972) on yhdysvaltalainen toimittaja.
Quick on työskennellyt vuodesta 2001 television uutiskanavan CNBC:n palveluksessa ja on ollut joulukuusta 2005 alkaen yksi arkiaamuisin esitettävän, talouteen keskittyneen uutis- ja ajankohtaisohjelman Squawk Boxin juontajista. Ennen siirtymistään CNBC:lle hän työskenteli seitsemän vuotta taloussanomalehti Wall Street Journalissa.
Quick opiskeli Rutgersin yliopistossa New Jerseyssä, jossa hän suoritti Bachelor of Arts -tutkinnon vuonna 1993, pääaineenaan politiikan tutkimus. Hän toimi myös yliopiston opiskelijalehden The Daily Targumin päätoimittajana.
Quick asui lapsena Indianassa, Texasissa ja Oklahomassa ennen kuin hänen perheensä, johon kuuluivat äiti, geologina työskennellyt isä ja kolme nuorempaa veljeä, asettui New Jerseyyn. Vuonna 2008 hän meni naimisiin Matthew Quaylen, Squawk Boxin tuottajan, kanssa. Aikaisemmin Quick oli naimisissa ohjelmoijana työskennelleen miehen kanssa.
Aiheesta muualla

Kuvia tai muita tiedostoja aiheesta Becky Quick Wikimedia Commonsissa
Mike York

| Mike York |
| --- | --- |
 Mike York vuonna 2009.
Henkilötiedot
Syntynyt: 3. tammikuuta 1978 (ikä 46) Waterford, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  laita-/keskushyökkääjä
Maila:  oikea
Pituus:  178 cm
Paino:  84 kg
Seura
Seura:  Iserlohn Roosters
Sarja:  DEL
Pelinumero:  16
Pelaajaura
Pääsarjaura:  1999–
Aik. seurat:  Hartford Wolf Pack (AHL) New York Rangers (NHL) Edmonton Oilers (NHL) Iserlohn Roosters (DEL) New York Islanders (NHL) Philadelphia Flyers (NHL) Phoenix Coyotes (NHL) Syracuse Crunch (AHL) Columbus Blue Jackets (NHL) Rochester Americans (AHL)  Pelicans (SM-liiga)
NHL-varaus:  136. varaus, 1997 New York Rangers
Michael Allan ”Mike” York (s. 3. tammikuuta 1978 Waterford, Michigan, Yhdysvallat) on yhdysvaltalainen jääkiekkoilija ja olympiamitalisti. York on pelannut urallaan yhteensä 579 NHL-ottelua tehoin 127+195=322 kuudessa NHL-seurassa. Keskushyökkääjän vahvuudet ovat pelinrakentamisessa ja luistelussa. Monipuolinen York osaa pelata montaa hyökkäysroolia ja hän pelaa myös laitahyökkääjänä.
Ura > Maajoukkueura

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Sveitsi 1997 | jääkiekko |  |
York edusti Yhdysvaltoja Salt Lake Cityn olympiakisoissa 2002 ja hän voitti hopeaa. MM-kilpailuissa hän pelasi vuonna 2005 Itävallassa.
Vuosina 1996, 1997 ja 1998 York pelasi alle 20-vuotiaiden MM-kilpailuissa. Vuonna 1997 hän voitti hopeaa ja tehoilla 5+5=10 turnauksen pistepörssin. York valittiin myös tähdistökentälliseen.
Aiheesta muualla

Mike York The Internet Hockey Databasessa (englanniksi)
Mike York Eurohockey.com. (englanniksi)
Mona Brorsson

| Mitalit | Mitalit | Mitalit |  |
| --- | --- | --- | --- |
|  Mona Brorsson vuonna 2023. |  Mona Brorsson vuonna 2023. |  Mona Brorsson vuonna 2023. |  |
Maa:   Ruotsi
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Peking 2022 | 4 × 6 km viesti |  |
|  Hopeaa | Pyeongchang 2018 | 4 × 6 km viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Östersund 2019 | 4 × 6 km viesti |  |
Mona Brorsson (s. 28. maaliskuuta 1990) on ruotsalainen ampumahiihtäjä, viestin olympiavoittaja.
Brorsson sijoittui Oslon MM-kilpailuissa 2016 pikakilpailussa kuudenneksi. Tätä ennen hän oli sijoittunut maailmancupin osakilpailussa parhaimmillaan 17:nneksi. Pyeongchangin olympialaisissa 2018 hän hiihti naisten viestissä toisen osuuden Ruotsin hopeajoukkueessa. Takaa-ajokilpailussa hän oli kymmenes, yhteislähdössä kolmastoista ja normaalimatkalla neljästoista. Östersundin MM-kilpailuissa 2019 hän saavutti hopeaa viestissä. Pikakilpailussa hän sijoittui viidenneksi, normaalimatkalla kuudenneksi, takaa-ajossa seitsemänneksi ja yhteislähdössä 14:nneksi. Pekingin olympialaisissa 2022 hän hiihti toisen osuuden olympiakultaa voittaneessa Ruotsin naisten viestijoukkueessa. Normaalimatkalla hän sijoittui 12:nneksi. Oberhofin MM-kilpailussa 2023 hän oli takaa-ajossa viidestoista, Nové Městossa 2024 normaalimatkalla yhdeksäs.
Brorsson on saavuttanut takaa-ajon Euroopan-mestaruuden ampumahiihdon EM-kilpailuissa 2014 Nove Mestossa sekä pikakilpailun ja sekaviestin Euroopan-mestaruuden Minskissä 2019.
Brorsson saavutti ensimmäisen maailmancupin palkintopallisijansa sijoittumalla kolmanneksi Anterselvan normaalimatkalla kaudella 2021–2022. Ennen tätä Brorsson oli sijoittunut parhaimmillaan viidenneksi Nové Měston yhteislähtökilpailussa ja Östersundin pikakilpailussa kaudella 2018–2019 sekä Kontiolahden pikakilpailussa kaudella 2020–2021. Hän sijoittui kauden 2021–2022 normaalimatkan cupissa neljänneksi. Kaudella 2023–2024 hän sijoittui Ruhpoldingin pikakilpailussa toiseksi.
Brayan Perea

| 0 | 1 | 2 |
| --- | --- | --- |

Henkilötiedot
Koko nimi: Brayan Andrés Perea Vargas
Syntymäaika: 25. helmikuuta 1993 (ikä 31)
Syntymäpaikka: Cali, Kolumbia
Pelipaikka: hyökkääjä
Pituus: 190 cm
Seura
Seura:  Botev Vratsa
Seurat
| Vuodet | Seura | O (M) |
| 2011–2013 2013–2019 2014–2015 2015–2016 2016–2017 2019 2020 2020–2021 2022– | Deportivo Cali Lazio → Perugia → Troyes → Lugo Independiente Santa Fe Temperley Palkm Beach Stars Botev Vratsa | 54 (11) 24 (1) 16 (1) 12 (0) 13 (0) 11 (1) 5 (0) – (–) 63 (16) |
Maajoukkue
| 2013–2014 |  Kolumbia U20 | 11 (1) |
 Seurajoukkueuran tilastot kattavat vain kansalliset sarjat, päivitetty 7. heinäkuuta 2024.  Maajoukkueuran tilastot päivitetty 7. heinäkuuta 2024.
Brayan Andrés Perea Vargas (s. 25. helmikuuta 1993 Cali) on kolumbialainen jalkapalloilija, pelipaikaltaan hyökkääjä. 190 senttimetriä pitkä Perea edustaa bulgarialaista Botev Vratsaa. Hän kuului vuosina 2013–2019 italialaisen Lazion miehistöön mutta pelasi myös lainalla Italian Perugiassa, Ranskan Troyes'ssa ja Espanjan Lugossa.
Perea on pelannut Italian Serie A:ssa 24 ottelua, joissa hän on tehnyt yhden maalin, ja Ranskan Ligue 1:ssä 12 ottelua.
Perea pelasi neljä ottelua alle 20-vuotiaiden MM-kilpailuissa 2013.
Mitja Robar

| Mitja Robar |
| --- | --- |

Henkilötiedot
Syntynyt: 4. tammikuuta 1983 (ikä 41) Maribor, Slovenia
Kansalaisuus:   Slovenia
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  94 kg
Seura
Seura:  KHL Medveščak Zagreb
Sarja:  EBEL
Pelaajaura
Pääsarjaura:  2000–
Aik. seurat:  HK Maribor (Slovenia) Slavija Ljubljana (Slovenia) Olimpija Ljubljana (Slovenia) HK Jesenice (EBEL) Växjö Lakers (Elitserien) IK Oskarshamn (Allsvenskan) Lukko (SML) Krefeld Pinguine (DEL)   BK Mladá Boleslav (ČEL)   Klagenfurter AC (EBEL)
Mitja Robar (s. 4. tammikuuta 1983 Maribor, Slovenia) on slovenialainen jääkiekkoilija, pelipaikaltaan puolustaja. Hän siirtyi tammikuussa 2012 DEL-liigan Krefeld Pinguineen. Hän on pelannut Slovenian maajoukkueessa neljissä MM-kilpailuissa. Hän on pelannut kotimaansa Slovenian lisäksi Ruotsissa ja Suomessa. Robar on pelityyliltään peruspuolustaja, jonka vahvuudet ovat kiekollisessa pelissä.
Ura > Seuraura

Robar on HK Mariborin kasvatti. Hän oli seuran edustusjoukkueen mukana ensimmäisen kerran kaudella 1999–2000, mutta ei päässyt pelaamaan Slovenian liigassa. Kahdella seuraavalla kaudella Robar sai enemmän vastuuta Mariborissa, mutta ei noussut vielä joukkueen vakiokokoonpanoon. Kaudella 2002–2003 Robar pelasi Slovenian pääsarjassa 24 ottelussa ja teki tehopisteet 9+14=23, joilla hän oli koko seuran paras pistemies. Kauden aikana hän pelasi myös Mariborin alle 20-vuotiaiden juniorijoukkueessa. Kaudella 2003–2004 Robar pelasi Mariborin lisäksi pääsarjaa Slavija Ljubljanassa. Kausilla 2004–2005 ja 2005–2006 Robar pelasi Interligaa ja Slovenian liigaa Olimpija Ljubljanassa.
Kaudeksi 2006–2007 Robar siirtyi HK Jeceniceen, jossa hän pelasi Itävallan pääsarjassa EBEL:ssä 50 ottelua ja oli liigan puolustajien pistepörssin paras tehopistein 7+22=29. Hän pelasi kaudella myös yhden ottelun Jesenicen kakkosjoukkueessa Slovenian liigassa. Seuraavalla kahdella kaudella Robar kärsi lievästi loukkaantumisista, mutta oli mukana kummallakin kaudella pudotuspeleissä. Jesenice voitti kummallakin kaudella Slovenian mestaruuden. Kaudella 2007–2008 Robar pelasi EBEL:ssä 28 runkosarjaottelussa ja pudotuspeleissä viisi ottelua. Hän ei pelannut Slovenian liigan runkosarjassa, mutta oli mukana pudotuspeleissä kahdeksassa ottelussa kun Jesenice voitti mestaruuden. Kaudella 2008–2009 Robar pelasi EBEL:ssä 51 ottelua tehopistein 1+14=15 ja pelasi pudotuspeleissä viisi ottelua. Slovenian liigassa hän ei ollut joukkueen mukana runkosarjassa, mutta pudotuspeleissä hän pelasi kuusi ottelua.
Jesenice voitti kaudella 2009–2010 Slovenian mestaruuden, mutta Robar pelasi pudotuspeleissä vain yhden ottelun. EBEL:ssä hän pelasi 46 runkosarjaottelua tehopisteillä 11+9=20. Kaudella 2010–2011 Robar nimettiin Jesenicen kapteeniksi, ja hän oli tehopisteillä 5+26=31 joukkueen puolustajien paras pistemies EBEL:ssä. Kausi päättyi Jesenicen Slovenian mestaruuteen. Robarille mestaruus oli neljäs peräkkäinen. Hän pelasi neljä pudotuspeliottelua ja neljä ottelua Slovenian liigan runkosarjassa.
Heinäkuussa 2010 Robar teki koeaikasopimuksen Ruotsin Elitserienin nousijajoukkue Växjö Lakersin kanssa. Hänet lainattiin koeajalla heti kauden 2011–2012 alussa Allsvenskanin Oskarshamniin. Robar pelasi Oskarshamnissa yhdeksän ottelua tehopistein 0+3=3, kunnes jätti seuran lokakuussa 2011. Lokakuussa 2011 Robar teki 1+1-vuotisen pelaajasopimuksen SM-liigaseura Rauman Lukon kanssa. Hän pelasi Lukossa ensimmäisen ottelunsa 21. lokakuuta HPK:ta vastaan ja sai ottelussa jääaikaa 16,30 minuuttia. Robar on SM-liigahistorian neljäs slovenialaispelaaja, kun häntä aiemmin SM-liigassa ovat pelanneet vain Nik Zupančič, Ivo Jan ja Miha Rebolj. Hän ei pystynyt vakiinnuttamaan paikkaansa Lukossa ja pelasi seurassa vain 11 ottelua, kunnes hänen sopimuksensa purettiin. Tammikuussa Robar teki sopimuksen DEL-liigan Krefeld Pinguinen kanssa.
Ura > Maajoukkueura

Robar on edustanut Slovenian maajoukkuetta useassa ikäluokassa. Robar pelasi MM-kilpailuissa vuosina 2005, 2006, 2008 ja 2011.
Robar on pelannut I-divisioonan MM-kilpailuissa vuosina 2004, 2007 ja 2009. Slovenia voitti I-divisioonan B-lohkon vuosina 2004 ja 2007. Vuonna 2007 Robarilla oli B-lohkon paras plus-miinus-tilasto. Vuoden 2009 turnauksesta Slovenia sijoittui toiseksi A-lohkossa. Robar teki vuoden 2009 turnauksessa tehopisteet 2+3=5, joilla hän oli Slovenian tehokkain puolustaja. Slovenia voitti vuoden 2010 I-divisioonan turnauksen B-lohkon ja nousi vuodeksi 2011 MM-kilpailujen pääsarjaan.
Robar pelasi I-divisioonatasolla myös alle 20-vuotiaiden MM-kilpailuissa vuosina 2002 ja 2003 (B-lohkon voitto) sekä alle 18-vuotiaiden MM-kilpailuissa vuonna 2000. II-divisioonatasolla Robar pelasi alle 18-vuotiaiden MM-kilpailuissa vuonna 2001 (voitto).
Tilastot

Päivitetty 12. joulukuuta 2012
Mitja Robar Slovenian paidassa MM-kilpailuissa 2008.
Bray (täsmennyssivu)

Bray voi tarkoittaa seuraavia asioita:
Bray, kylä Irlannissa
Nuffield Bray, traktorimalli
Bray, sukunimenä:
Jan de Bray (1627–1697), alankomaalainen taidemaalari
John Bray (1875–1945), yhdysvaltalainen keskimatkojen juoksija ja olympiamitalisti
Libba Bray (s. 1964), yhdysvaltalainen nuortenkirjailija
Sophie Bray (s. 1990), brittiläinen maahockeypelaaja ja olympiavoittaja
Tony Bray, Abaddon (s. 1960), englantilainen muusikko
Tyler Bray (s. 1991), yhdysvaltalainen amerikkalaisen jalkapallon pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bray”, voi hakea sivunnimihaulla, laajalla sivunnimihaulla tai tekstihaulla.
Bk

Bk tarkoittaa seuraavia:
berkelium, kemiallinen merkki Bk, alkuaine
Potomac Air, IATA-koodi BK, lentoyhtiö
Bollkamraterna, BK, suomalainen pöytätennisseura.
Burger King, BK, pikaruokaketju
Bla

| Bla |
| --- | --- |
 Bla
 Koordinaatit: 12°56′59″N, 5°45′38″W 
Valtio:  Mali
Alue:  Ségoun alue
Piiri:  Blan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  391 km²
Väkiluku (2009):  61 300
Infobox OKVirheellinen NIMI-arvo: 
Bla on maalaiskunta, sen keskuskylä ja Ségoun alueen Blan piirin hallinnollinen keskus Malissa. Se sijaitsee Banijoen eteläpuolisella tasangolla 80 kilometriä Ségousta maanteitse kaakkoon. Kunnassa on 61 300 asukasta (vuonna 2009).
Blan kunnan pinta-ala on 391 neliökilometriä. Se rajoittuu pohjoisessa Blan piirin Tounan ja Kazangasson, idässä Korodougoun, Kemenin ja Dougouolon, etelässä Somasson ja Beguenén sekä lännessä Nialan kuntiin. Seudun läpi virtaa Banin sivujoki Koni.
Kuntaan kuuluu 15 kylää. Asukkaat ovat etupäässä miniankoja, bambaroita, fulbeja, boboja, sarakoleja ja dogoneja. Vallitsevat uskonnot ovat islam ja kristinusko.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi ja maapähkinä. Kotieläimiä ovat naudat, lampaat, vuohet, aasit ja siipikarja. Blan ja Farakalan kylissä pidetään viikoittaiset markkinat. Kunnassa ja piirissä ei ole lainkaan teollisuutta.
Blan kautta kulkee Bamakon, Ségoun ja Moptin välinen maantie RN6, josta haarautuu tie Koutialan kautta Sikassoon ja Burkina Fason rajalle. Palveluihin kuuluu joukko alakouluja, neljä yläkoulua, kaksi koulutus- ja kehittämiskeskusta (CED), piirin poliklinikka ja kaksi terveysasemaa.
Beta Gruis

| Beta Gruis |
| --- | --- |

HR-designaatio:  HR 8636
Fyysiset ominaisuudet
Näennäinen kirkkaus:  V 2,146 mv
Absoluuttinen kirkkaus:  1,52 Mv
Spektriluokka:  M5 III
Väri-indeksi:  B-V +1,757; U-B +1,620
Lämpötila:  3480 K
Massa:  2,4 M☉
Säde:  180 R☉
Metallipitoisuus:  0,0
Ikä:  480 miljoonaa vuotta
Astrometriset ominaisuudet
Etäisyys:  177 ± 4 valovuotta, 54 ± 1 parsekia
Parallaksi:  18,42 ± 0,42 mas
Säteisnopeus:  +1,6 km/s km/s
Beta Gruis (β Gru / β Gruis) on Kurjen tähtikuviossa oleva melko kirkas punainen tähti, joka sijaitsee eteläisellä taivaanpuoliskolla eikä näy Suomessa. Beta Gruis on epäsäännöllisesti kirkkauttaan vaihtava muuttuva tähti ja jättiläistähti.
Aiheesta muualla

Kaler Beta Gruis (Arkistoitu – Internet Archive)
Alcyone Beta Gruis
| --- | --- |
Tähdet:  α Gru, β Gru, γ Gru, ε Gru, ι Gru, δ1 Gru, ζ Gru, δ2 Gru, θ Gru, λ Gru, μ1 Gru, ρ Gru, η Gru, μ2 Gru, ξ Gru, κ Gru, ν Gru, ο Gru, φ Gru, π2 Gru, υ Gru, τ3 Gru, σ2 Gru, τ1 Gru, σ1 Gru, π1 Gru, τ2 Gru, τ2 Gru, HD 213240, HD 208487
Eksoplaneetat:  τ1 Gru b, HD 213240 b, HD 208487 b
Taivaan kirkkaimmat tähdet
Moderni koulutyttö

| Moderni koulutyttö |
| --- | --- |

Nimi:  Moderni koulutyttö
Tekijä:  Helene Schjerfbeck
Valmistumisvuosi:  1928
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  66,50  cm
Leveys:  50,00  cm
Kokoelma:  Kansallisgalleria
Sijainti:  Ateneum
Moderni koulutyttö on taiteilija Helene Schjerfbeckìn öljyvärimaalaus kankaalle vuodelta 1928. Kooltaan maalaus on 66,5×50 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Helene Schjerfbeck maalasi Moderni koulutyttö -maalauksen epäsovinnaisesti. Maalauksessa nuoren naisen eleganttius ja pidättyväinen naisellisuus on keskeistä. Siinä on katsottu olevan viitteitä ranskalaiseen Marie Laurenciniin, ja etenkin hänen Suzanne Girodia esittävään teokseensa, jossa hän yhtenäistää värisointeja samaan tapaan. Helene Schjerfbeck viittasi itse tämän maalauksen yhteydessä Manet'n Folies-Bergèren baari -maalaukseen kirjeessään ystävälleen Einar Reuterille vuonna 1930.
Aiheesta muualla

Suomen Kansallisgalleria: Kokoelmat: Moderni koulutyttö.  (Arkistoitu – Internet Archive)
Beta Hydri

| Beta Hydri |
| --- | --- |

Bayerin designaatio:  Beta Hydri,β Hydri,β Hyi
HR-designaatio:  HR 98
HD-designaatio:  HD 2151
Muut designaatiot:  Gl 19, CD -77°15,, LHS 6, LTT 226, GCTP 69, SAO 255670, CP(D)-77 16, FK5 11, LPM 22, LFT 43, HIP 2021.
Fyysiset ominaisuudet
Näennäinen kirkkaus:  2,82 mv
Absoluuttinen kirkkaus:  3,43 Mv
Valovoima:  3,624 aurinkoa
Spektriluokka:  G2 IV
Väri-indeksi:  B-V 0,61  U-B 0,11
Lämpötila:  5 750 K
Massa:  1,1 M☉
Säde:  1,66 R☉
Muuttujatyyppi:  Luultavasti
Pyörimisnopeus:  pyörähdysaika:3.3 km/s. (~29 vrk.)
Metallipitoisuus:  49-100%
Ikä:  6,7 miljardia vuotta
Astrometriset ominaisuudet
Tähdistö:  Etelän vesikäärme
Rektaskensio (J2000):  00h 25m 45.1s
Deklinaatio (J2000):  -77° 15′ 15″
Etäisyys:  24,38 valovuotta eli  7,47±0,03 parsekia
Parallaksi:  133,86 ±0,51 mas
Säteisnopeus:  22,9 km/s
Ominaisliike:  RA:2 220,12  dekl:324,37 mas/v
 Näkyy leveysasteiden 13° N  ja 90° S välillä. 
Beta Hydri (β Hyi / β Hydri) on Etelän vesikäärmeen tähdistössä 24,4 valovuoden päässä sijaitseva keltainen alijättiläistähti, joka on paisumassa punaiseksi jättiläiseksi.
Tähti on noin 2,5 miljardia vuotta Aurinkoa vanhempi, ja se muistuttaa huomattavasti Aurinkoa, minkä takia sitä on tutkittu paljon. Tähden massa on 1,1 Auringon massaa ja säde 1,46 Auringon sädettä, ja tähti on 3,53 kertaa Aurinkoa kirkkaampi. Tähden metallipitoisuus on 0,49-1,00 kertaa Auringon metallipitoisuus ja ikä 6,7 miljardia vuotta. Tähden auringonpilkkujakso on spektrimittausten mukaan noin 15-18 vuotta.
Beta Hydri on mukana NASAn suunnitelmassa tähdistä, joilta aletaan etsiä planeettoja Terrestrial Planet Finder (TPF) -ohjelmassa.
Aiheesta muualla

Beta Hydri Dr. Jim Kaler. Arkistoitu 5.12.2008. Viitattu March 15.
Stellar Activity - Beta Hydri (Arkistoitu – Internet Archive)
| --- | --- |
Tähdet:  β Hyi, α Hyi, γ Hyi, δ Hyi, ε Hyi, η2 Hyi, ν Hyi, ζ Hyi, λ Hyi, μ Hyi, θ Hyi, ι Hyi, π1 Hyi, π2 Hyi, κ Hyi, τ2 Hyi, σ Hyi, τ1 Hyi, η1 Hyi, GJ 3021, HD 10180
Eksoplaneetat:  η2 Hyi b, GJ 3021 b
Blabbermouth

| Blabbermouth> net |
| --- | --- |

Verkkosivusto:  http://www.blabbermouth.net/
Tyyppi:  metallimusiikki uutiset ja arvostelut
Rekisteröinti:  vaihtoehtoinen
Omistaja:  Borivoj Krgin ja Roadrunner records
Kehittäjä:  Borivoj Krgin
Avattu:  3. maaliskuuta 2001
Nykyinen tila:  aktiivinen
Blabbermouth on metallimusiikkiin, sekä hard rockiin keskittyvä musiikkisivusto, joka sisältää uutisia, sekä levy- ja dvd-arvosteluja. Blabbermouthin perusti Borivoj Krgin, ja se aloitti toimintansa 3. maaliskuuta 2001. Lokakuussa 2001 sivuston ulkoasu muuttui ja Roadrunner Records alkoi ylläpitää sivustoa, Borivoj Krgin pysyessä ylläpitäjänä.
Blabbermouthin käyttäjät voivat lähettää kommentteja uutis- sekä arvosteluartikkeleihin ja käydä sivustolla keskustelua. Käyttäjät voivat myös lähettää vinkkejä uutisista. Blabbermouthissa vierailee joka kuukausi yli 1,2 miljoonaa käyttäjää, ja sivustolla vierailee 80 000 käyttäjää joka päivä. Sivustoa pidetäänkin yhtenä johtavista metallimusiikkiin keskittyneistä sivustoista. London Free Press on kuvaillut Blabbermouthia luotettavaksi lähteeksi ja fanisivuksi.
Beta Comae Berenices

| Beta Comae Bernices |
| --- | --- |

Bayerin designaatio:  Beta Comae Bernices, Beta Com
Flamsteedin designaatio:  43 Com
HR-designaatio:  HR 4983
HD-designaatio:  HD 114710
Muut designaatiot:  43 Com, Beta Com, Gl 502, GJ 876,   BD +28°2193, GCTP 3015.00, LHS 348, LFT 978, LTT 13815, SAO 82706, FK5 492, HIP 64394.
Fyysiset ominaisuudet
Näennäinen kirkkaus:  4,26 mv
Absoluuttinen kirkkaus:  4,45 Mv
Valovoima:  1,42 aurinkoa
Spektriluokka:  G0V
Väri-indeksi:  B-V 0,57   U-B 0,07
Lämpötila:  6 000 K
Massa:  1,05 M☉
Säde:  1,19 R☉
Muuttujatyyppi:  Ei
Pyörimisnopeus:  ~6 km/s. (~10 päivää)
Metallipitoisuus:  146%
Ikä:  1,7-4,4  × 109
Astrometriset ominaisuudet
Tähdistö:  Coma Berenices
Rektaskensio (J2000):  13h 11 m 52.4s
Deklinaatio (J2000):  +27° 52' 41"
Etäisyys:  30,20±0,01 valovuotta eli   9,26±0,01 parsekia
Parallaksi:  108,87  ±0,69 mas
Säteisnopeus:  +5,2 km/s
Ominaisliike:  RA:-801,94   dekl:882,70 mas/v
 Näkyy leveysasteiden 90° N  ja 63° S välillä. 
Beta Coma Berenices (β Comae Berenices / β Com)
on Bereniken hiusten tähdistössä oleva, Aurinkoa muistuttava keltainen pääsarjan tähti. 
Tähti on Aurinkoa hieman kirkkaampi ja kuumempi.
Tähdellä havaitaan 16,6 vuoden auringonpilkkujakso spektriviivoissa sekä myös toissijainen 9,6  vuoden jakso. Tähti ei ole spektroskooppinen kaksoistähti, 
eikä siltä ole havaittu eksoplaneettoja tai pölykiekkoa.
Aiheesta muualla

SolStation entry
| --- | --- |
Tähdet:  β Com, α Com A, γ Com, 11 Com, 36 Com, 12 Com A, 23 Com, 41 Com, 37 Com, 35 Com, 14 Com, 7 Com, 31 Com, 16 Com, 24 Com A, 6 Com, 27 Com, 13 Com, α Com B, 17 Com, 18 Com, 21 Com, 26 Com, 40 Com, 5 Com, 4 Com, 20 Com, 25 Com, 29 Com, 30 Com, 2 Com, 38 Com, 39 Com, 8 Com, 22 Com, 32 Com, 9 Com, 3 Com, 28 Com, 1 Com, 24 Com B, 17 Com, 10 Com, HD 114762, 12 Com B, HD 108874
Eksoplaneetat:  HD 114762 b, HD 108874 b, HD 108874 c
Mokerang

| Mokerang> Tiedot |
| --- | --- |
Alue:  Papua-Uusi-Guinea
Puhujia:  200
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
 Ohje 
Mokerang on Papua-Uudessa-Guineassa puhuttava austronesialainen kieli. Sillä oli vuonna 1981 noin 200 äidinkielistä puhujaa. Kielen sanajärjestys on subjekti-verbi-objekti.
Milnenlahden taistelu

Milnenlahden taistelu (tunnetaan myös nimellä Operaatio RE) oli toisessa maailmansodassa Japanin ja liittoutuneiden välinen taistelu Milnenlahdesta Uudessa-Guineassa. Taistelu alkoi 25. elokuuta 1942 japanilaisten tehtyä maihinnousun lahdelle. Japanilaiset olivat laskeneet väärin australialaisten linnoitukset alueella olettaen vain muutamaan komppanian puolustavan aluetta. Liittoutuneet olivat kuitenkin vahvistaneet linnoituksiaan alueella, mikä yllätti alueelle saapuneet japanilaisjoukot täysin. Kovien taisteluiden seurauksena japanilaiset vetivät joukkonsa alueelta 7. syyskuuta mennessä. Milnenlahden taistelu oli ensimmäinen virallinen japanilaisten kokema tappio Tyynenmeren sodassa.
Aiheesta muualla

Baker, Clive: Milne Bay 1942.  4th painos Loftus, New South Wales:  Australian Military History Publications, 2000.  ISBN 978-0-646-05405-6.
Mojot svet

| Mojot svet |
| --- | --- |

Kappaleen tiedot
Esittäjä(t):  Karolina Gočeva
Säveltäjä(t):  Grigor Koprov
Sanoittaja(t):  Ognen Nedelkovski
Euroviisutiedot
Vuosi:  2007
Maa:  Pohjois-Makedonia
Kieli:  makedonia, englanti
Sijoitus:  14.
Pisteet:  73
Sijoitus semifinaalissa:  9.
Pisteet semifinaalissa:  97
Sanat:  sanoitus
Mojot svet (mak. Мојот свет) oli Pohjois-Makedonian (tai tuolloisen Makedonian tasavallan) edustuskappale Eurovision laulukilpailussa Helsingissä 2007. Sen esitti Karolina Gočeva ja sen sanoitus on osittain makedoniaksi ja englanniksi.
Kappale on dramaattinen balladi, joka kertoo musiikin voimasta. Se kertoo musiikista seuraavasti: ”Sillä ei ole uskontoa eikä rajoja. Maailmani on kahdeksan nuottia ja yksi balkanilainen sielu.”
Laulukilpailussa Gočevan kanssa kappaletta esitti kaksi balettitanssijaa. Kilpailun semifinaalissa se sijoittui 9. sijalle 97 pisteellä. Finaalissa tulos oli 73 pistettä ja 14. sija.
Bray

| Bray Bré |
| --- | --- |

 Bray
 Koordinaatit: 53°12′N, 6°07′W 
Valtio:  Irlanti
Provinssi:  Leinster
Kreivikunta:  Wicklow’n kreivikunta
Hallinto:  
 – Asutustyyppi:  Kylä
Väkiluku (2011):  26 853
 
 www.braytowncouncil.ie 
Infobox OKVirheellinen NIMI-arvo: 
Bray (iiriksi Bré) on kylä Irlannin itärannikolla noin 22 kilometriä Dublinista etelään. Bray on turistien suosima paikka, jolla on pitkät perinteet dublinilaisten rantalomakohteena. Rautatien valmistuminen Dublinista vuonna 1834 oli alkusysäys kylän kehittymiselle. Brayn tunnettu historia ulottuu pronssikauteen saakka. Myös roomalaisten käynnistä ensimmäisellä vuosisadalla on löydetty todisteita.
Aiheesta muualla

Kuvia tai muita tiedostoja aiheesta Bray Wikimedia Commonsissa
Blaafarveværket

Näyttelyrakennus
Blaafarveværket on entinen kobolttikaivos ja nykyinen kulttuurikeskus Modumissa Norjassa. Kaivos oli toiminnassa vuosina 1778–1898 ja oli aikoinaan maailman suurimpia koboltin tuottajia. Entisessä kaivoksessa järjestetään taidenäyttelyitä. Päärakennuksessa on kaivostoiminnan historiasta kertova näyttely.